Държавен вестник, бр. 83, 2020 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  83
13.8.10 Процесите за разработване и под-
дръжка на интегрираните системи са в 
съответствие с признатите стандарти. Тези 
процеси включват подходящо идентифициране 
и управление на риска.
13.9 Интегриране в система
13.9.1 Основните функции по безопасността 
се проектират така, че рисковете от увреждане 
на персонала или увреждане на инсталацията 
или околната среда да бъдат сведени до ниво, 
приемливо за Администрацията, както при 
нормална експлоатация, така и при условия на 
неизправност. Функциите се проектират така, 
че да са безопасни. Ролите и отговорностите 
за интегриране на системите се определят 
ясно и се договарят от съответните страни.
13.9.2 Функционалните изисквания на всяка 
компонентна подсистема се определят ясно, 
за да се гарантира, че интегрираната система 
отговаря на функционалните и специфичните 
изисквания за безопасност и отчита всички 
ограничения на контролираното оборудване.
13.9.3 Ключовите опасности на интегри-
раната система се идентифицират с помощта 
на подходящи техники, основани на риска.
13.9.4 Интегрираната система има подхо-
дящи средства за обратен контрол.
13.9.5 Неизправността на една част от ин-
тегрираната система не засяга функционалните 
възможности на други части, с изключение 
на функциите, които зависят пряко от де-
фектната част.
13.9.6 Работата с интегрирана система е 
поне толкова ефективна, колкото би била с 
отделно оборудване или системи.
13.9.7 Доказва се целостта на основните ма-
шини или системи по време на нормална 
работа и при условия на неизправност.
ГЛАВА 14
ЗАЩИТА НА ПЕРСОНАЛА
Цел
Да се осигури защитно оборудване за корабния 
персонал, като се вземат предвид както рутин-
ните операции, така и аварийните ситуации 
и възможните краткосрочни или дългосрочни 
ефекти от обработвания продукт.
14.1 Защитно оборудване
14.1.1 Осигурява се подходящо защитно 
оборудване, включително защита на очите, съ-
гласно признат национален или международен 
стандарт за защита на членовете на екипажа, 
участващи в нормални товарни операции, 
като се вземат предвид характеристиките на 
превозваните продукти.
14.1.2 Личните предпазни и обезопасителни 
средства, изисквани по настоящата глава, се 
съхраняват в подходящи, ясно обозначени 
шкафчета, разположени на леснодостъп-
ни места.
14.1.3 Оборудването за сгъстен въздух се 
инспектира най-малко веднъж месечно от 
отговорно длъжностно лице и проверката се 
вписва в корабните регистри. Това оборудване 
също се проверява и изпитва от компетентно 
лице най-малко веднъж годишно.
14.2 Оборудване за оказване на първа 
помощ
14.2.1 Носилка, която е подходяща за повди-
гане на ранено лице от помещенията под па-
лубата, се съхранява на леснодостъпно място.
14.2.2 Корабът разполага с медицинско 
оборудване за оказване на първа помощ на 
борда, включително оборудване за кислородна 
реанимация, въз основа на изискванията на 
Ръководството за медицинска първа помощ 
(MFAG) за товарите, изброени в Междуна-
родния сертификат за годност за превозване 
на втечнени газове в наливно състояние, 
показано в Допълнение 2.
14.3 Оборудване за безопасност
14.3.1 В допълнение към пожарникарските 
екипировки, изисквани съгласно 11.6.1, се 
осигуряват достатъчно, но не по-малко от 
три комплекта обезопасително оборудване. 
Всеки комплект осигурява подходяща лична 
защита, която да позволява влизане и работа 
в газово помещение. Това оборудване отчита 
естеството на товарите, изброени в Междуна-
родния сертификат за годност за превозване 
на втечнени газове в наливно състояние, 
показан в Допълнение 2.
14.3.2 Всеки пълен комплект обезопаси-
телно оборудване се състои от:
1. един автономен дихателен апарат с поло-
жително налягане с маска за цяло лице, 
който не използва съхраняван кислород 
и има капацитет от най-малко 1,200 I 
свободен въздух. Всеки комплект е съв-
местим с този, изискван съгласно 11.6.1;
2. защитно облекло, ботуши и ръкавици 
съгласно признат стандарт;
3. спасително стоманено въже и колан; и
4. лампа със защита срещу експлозия.
14.3.3 Осигурява се достатъчно количество 
сгъстен въздух, който се състои от:
1. най-малко една напълно заредена резерв-
на бутилка въздух за всеки дихателен 
апарат, изискван съгласно 14.3.1;
2. въздушен компресор с подходящ капаци-
тет за непрекъсната работа, подходящ за 
подаване на въздух под високо налягане, 
подходящ за дишане; и
3. зареждащ колектор, който може да се 
справи с достатъчно резервни бутилки 
с въздух за дихателния апарат, изискван 
съгласно 14.3.1.
14.4 Изисквания за лична защита за от-
делни продукти
14.4.1 Изискванията на този раздел се 
прилагат за кораби, превозващи продукти, за 
които тези параграфи са изброени в колона 
„i“ в таблицата на глава 19.
14.4.2 Подходяща защита на дихателните 
пътища и очите за целите на аварийните